Berlin (laev)

Berlin oli Saksa reisilaev, mis seadmestati teise maailmasõja tarbeks laatsaretlaevaks.Õun, Mati (2015). Laevahukud Läänemerel 20. sajandi sõdades. Grenader, lk 170–172.

Berlin lasti vette 1925. aastal Saksamaal. 

Laev oli 174,3 m pikk ja 17 053 brt mahuga.

 Laeva ekspluatatsioon 
Laeva kasutati Bremeni ja New Yorgi vahelisteks sõitudeks Põhjamerel ning Põhja-Atlandil. Seejärel sai temast ühe puhkeorganisatsiooni reisilaev. 1939. aastal seadmestati Berlin laatsaretlaevaks, mis ametlikes dokumentides kannab nime Laatsaretlaev "A". Laevaga transporditi haavatuid idarindelt Saksamaale.

31. jaanuaril 1945, mil Berlin oli Läänemere lõunarannikul, tõi triivjää Berlini pardasse esimese miini, teisega põrkas laev ise kokku. Meeskond jõudis laevaga sõita 12,5 m sügavusele madalikule, kus laev jäi püsti. Hukkus üks inimene. Kuna ülemised tekid jäid kuivaks, sai sealt kogu meditsiinivarustuse teisele laevale üle viia.

1948. aastal tõsteti laev madalikult lahti. Pärast remonti nimetati laev Admiral Nahhimoviks ja laev hakkas sõitma Mustal merel. 1986. aasta 31. augusti hilisõhtul sõitis laevale 15 km kaugusel Novorossiiski sadamas sisse puistlastilaev, mille pirnvöör käristas Admiral Nahhimovi parda pikalt lõhki. Admiral Nahhimov uppus 7–8 minutiga. 1234 või 1259 inimesest päästeti 836.

 Viited 

Kategooria:Saksamaa laevad